French Open-mesterskabet i damedouble 2020

French Open-mesterskabet i damedouble 2020 var den 103. turnering om French Open-mesterskabet i damedouble. Turneringen var en del af French Open 2020 og blev spillet i Stade Roland Garros i Paris, Frankrig i perioden 30. september - 11. oktober 2020 med deltagelse af 64 par.

Mesterskabet blev vundet af Tímea Babos og Kristina Mladenovic, der dermed vandt French Open-mesterskabet i damedouble for andet år i træk, og de blev dermed det første par, der med held forsvarende deres French Open-titel, siden Anabel Medina Garrigues og Virginia Ruano Pascual triumferede i 2008 og 2009. Det var Babos og Mladenovic' fjerde grand slam-titel som makkere, idet de ud over de to French Open-mesterskaber også havde sejret to gange ved Australian Open. For Mladenovic var triumfen karrierens syvende grand slam-titel, idet hun tidligere havde vundet French Open 2016 sammen med Caroline Garcia samt to mixed double-titler, mens Babos' eneste grand slam-titler indtil da havde været titlerne vundet sammen med Mladenovic. Kristina Mladenoic blev den tredje franske kvinde i den åbne æra med (mindst) tre French Open-titler i damedouble.

Den andenseedede ungarsk-franske duo vandt i finalen på en time og 33 minutter med 6-4, 7-5 over de 14.-seedede Alexa Guarachi og Desirae Krawczyk, som begge var i en grand slam-finale for første gang. Guarachi og Krawczyk havde i 2018 spillet tre turneringer sammen, men de havde genoptaget deres makkerskab i august 2020, da WTA Tour blev genoptaget efter COVID-19-pausen. Alexa Guarachi var den blot anden chilenske kvinde i en grand slam-finale og den første i den åbne æra.

Jana Sizikova og Madison Brengle tabte i første runde til Andreea Mitu og Patricia Maria Țig med 6-7, 4-6. Kampen blev efterfølgende genstand for politiets opmærksomhed, eftersom Sizikova blev mistænkt for med vilje at have sørget for, at parret tabte femte parti i andet sæt, samtidig med at flere spiludbydere meldte om udsædvanligt høje indsatser – angiveligt flere hundrede tusinde euro – på, at parret vill tabe netop det parti. Videooptagelser af partiet viste, at Sizikova begik to klare dobbeltfejl og yderligere en mistænkelig fejl i partiet, som parret tabte rent. Da Sizikova året efter stillede op til mesterskabet med Jekaterina Aleksandrova som makker, blev hun kort efter parrets nederlag i første runde anholdt af politiet, og samtidig blev hendes hotelværelse ransaget.

Pengepræmier og ranglistepoint 

Den samlede præmiesum til spillerne i damedouble androg € 2.156.438 (ekskl. per diem), hvilket var et fald på 15,6 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2020
 French Open-mesterskabet i damesingle 2020
 French Open-mesterskabet i herredouble 2020
 French Open-mesterskabet i mixed double 2020

Eksterne henvisninger 
 French Open

Noter 

French Open 2020
2020
WTA Tour 2020